ປ. ໂອບາມາ ຖະແຫຼງຕໍ່ ຊາວອາເມຣິກັນ ເຊື້ອສາຍຢີວ ກ່ຽວກັບ ຂໍ້ຕົກລົງນິວເຄລຍ ກັບອີຣ່ານ
ປະທານາທິບໍດີສະຫະລັດ ທ່ານ Obama ໄດ້ເຂົ້າ​ຮ່ວມການອອກອາກາດ ທາງອິນ​​ເຕີແນັດ ​ໂດຍ​ສອງອົງ​ການ​ຈັດ​ຕັ້ງ ທີ່​ສຳຄັນ ຂອງຊາວອາເມຣິກັນເຊື້ອສາຍ​ຢິວ.
ປະທານາທິບໍດີ ສະຫະລັດ ທ່ານ Barack Obama ກ່າວວ່າ ຂໍ້ຕົກລົງດ້ານນິວເຄລຍກັບອີຣ່ານ ຈະຕັດທຸກເສັ້ນທາງ ບໍ່ໃຫ້ ເຕຫະຣານ ພັດທະນາລະເບີດນິວເຄລຍ ໃນຂະນະທີ່ທ່ານ ກ່າວເຖິງຄວາມເປັນຫ່ວງ ຂອງປະຊາຄົມອາເມຣິ ກັນເຊື້ອ ສາຍຢີວ ກ່ຽວກັບຂໍ້ຕົກລົງດັ່ງກ່າວ ທ່ານ Obama ໄດ້ເຂົ້າຮ່ວມການອອກອາກາດທາງອິນເຕີ ແນັດໂດຍສອງອົງການຈັດຕັ້ງ ທີ່ສຳຄັນຂອງຊາວຢິວທີ່ໄດ້ ຈັດພິທີຄ້າຍຄືກັນນີ້ກັບນາຍົກລັດຖະມົນຕີອິສຣາແອລທ່ານ Benjamin Netanyahu ແລະລັດຖະມົນຕີ ພະລັງງານສະ ຫະລັດ ທ່ານ Ernest Moniz ທີ່ທ່ານ Obama ກ່າວຜ່ານທາງອິນເຕີແນັດວ່າ “ພວກເຮົາໄດ້ສົນທະນາກັນກັບ ລັດຖະ ບານອິສຣາແອລ ມາເປັນເລລາຫລາຍເດືອນແລ້ວ ເພື່ອເຮັດວຽກ ເສີມຂະຫຍາຍການ ຮ່ວມມືດ້ານຄວາມປອດໄພ ປັບປຸງການສຶບລັບຂອງພວກເຮົາແລະຕໍ່ຕ້ານຕົວແທນຂອງ ອີຣ່ານຢູ່ໃນຂົງເຂດ ” ລັດຖະບານອິສຣາແອລ ຄັດຄ້ານຢ່າງແຮງຕໍ່ຂໍ້ຕົກລົງນີ້ ທີ່ຊອກຫາຊ່ອງທາງບໍ່ໃຫ້ອີຣ່ານ ສ້າງລະເບີດນິວເຄລຍເພື່ອເປັນການແລກປ່ຽນກັບການຍົກເລີກການລົງໂທດຈາກສາກົນ ທ່ານ Obama ກ່າວວ່າ “ພວກເຮົາຈະປອດໄພຫຼາຍຂຶ້ນ ເວລາໃດທີ່ຂໍ້ຕົກລົງນີ້ໄດ້ມີການ ຮັບຮອງເອົາແລ້ວ ແຕ່ວ່າ ມັນຈະບໍ່ແກ້ໄຂບັນຫາຂອງເຮົາທັງໝົດກັບອີຣ່ານ ພວກເຮົາຮູ້ ດີ ລັດຖະບານອິສຣາແອລກໍຮູ້ດີ” ປະທານາມິບໍດີໂອບາມາ ໄດ້ກ່າວວ່າ “ບໍ່ມີຫຍັງໝົດຢູ່ໃນຂໍ້ຕົກລົງດັ່ງກ່າວ ກີດກັ້ນພວກ ເຮົາ ບໍ່ໃຫ້ດຳເນີນການຕີຕ້ານຄືນຢ່າງແຂງຂັນ ຕໍ່ກິດຈະການກໍ່ການຮ້າຍ”